જે રાજાઓએ દિવોદાસના વિચારો માન્ય રાખ્યા, તેમના રાજ્યમાં રાજા દિવોદાસે સનાતન સંસ્કૃતિના ધર્મ પ્રચાર્કો મોકલ્યા. જે રાજાઓએ આવા ઉતમ વિચારોને માન્ય ના રાખ્યા એવા રાજાઓ ઉપર ચડાઇ કરી હરાવી તેમને ખંડિયા બનાવ્યા અને દૈવી તેજસ્વી ધાર્મીક જીવવા ફરજ પાડી. હું ગરીબ હોઇશ પણ ભગવાન પાસે પણ બાપડો-બિચારો નહિ થાવુ આવો મહાન સંતોનો ભાવ સ્થાપિત કર્યો. કાશીથી વિધા અને સદ્દજીવનનો તેમના ઉપદેશથી લોકો ખુમારીથી જીવનને તેજસ્વી બનાવતા ટુંક સમયમાં દિવોદાસે આખા ભારતવર્ષમાં ધાર્મિ જ્ઞાન સભર વિચારોનું સામ્રાજ્ય સ્થાપ્યું આવું ઉતમ કાર્ય કરતાં કરતાં ઘણું સહન કરવું પડ્યું. પરંતુ લોકોમાં એક માન્યતા દ્રઢ થઈ ગઈ કે જે સ્થળેથી આવા તેજસ્વી જીવનનો સંદેશો લાવનાર મહાપુરૂષો તૈયાર થાય છે તે પવિત્ર સ્થળનાં એક વખત તો જરૂર દર્શન કરવાં જોઇએ. તે સ્થળની રજ માથે ચડાવી જીવનને ધન્ય બનાવવું જોઇએ. તત્વજ્ઞાન સરળ નથી. તત્વજ્ઞાન જીવનનું સત્ય છે. દિવોદાસે આ ઉતમ તત્વજ્ઞાન વડે લોકોનાં જીવન અમૃતમય બનાવ્યાં. આમાંથી નાચિકેત વૃતિવાળા લોકો તૈયાર થયા નચિકેતાએ સાક્ષાત યમ પાસેથી વૈભવ લેવાની ના પાડી દીધી. તેણે આત્મવિધા મેળવવાનો જ આગ્રહ રાખ્યો હતો. અહીંયા પણ લોકો સીંહ સમાન ખુમારીવાળુ ઉતમ જીવંત જીવતા હતા.